шеговити разкази за Юристи
Дъщеричката моли баща си преди заспиване:
- Тате, разкажи ми приказката за трите прасенца!
Таткото:
- Момичето ми, нали знаеш, че аз съм юрист, много зает човек, а и не умея да разказвам приказки.
- Нищо, тате. Разкажи я както можеш.
- Добре! Докъде бяхме стигнали...? А, сетих се! Вълкът, виновен за две престъпления, свързани с разрушаване на чужда собственост, съпроводено и с убийство с особена жестокост, свързано с лична неприязън, се отправил към дома на третата жертва (по-нататък Наф-Наф) с цел да извърши престъпление, което е предвидено в УК на РБ. От своя страна лицето, именуващо се "Наф-Наф" е предприело действия, които представляват престъпление съгласно УК на РБ в смисъл на "превишаване на правата при неизбежна самоотбрана". В следствие на това, заподозреният (тоест Вълкът) е получил травми несъвместими с възможността да живее. В съответствие с чл.38 от НПК на РБ, отчитайки личността на заподозрения, както и положителните характеристики от работното място, "Наф-Наф" получи присъда от 2 години условно лишаване от свобода, с двуседмичен срок за обжалване.